讒桃花
作者：鄭剛中
朝代：宋

paragraphs: 手提銅壺汲漣漪，去年曾浸寒梅枝。
今年汲水浸桃蕚，明玉之瘦紅粉肥。
夭夭灼灼豈不佳，如酒透骨春頗宜。
孰與山齋雪將飛，彼孤者芳抱清姿。
幽香入我苦吟筆，此意似非桃所知。
我今顛倒六鑿癡，對花下悟靈雲疑。
何人道眼絕世態，試以公論分妍媸。
東鄰有女厭綺縠，雷五不簪珠與璣。